ΠΡΟΤΥΠΟ ΔΟΜΗΣ 1

Έγγραφο απαιτήσεων εμπλεκομένων μερών (StRS)  
Stakeholders Requirements Specification

ΠΡΟΣΑΡΜΟΓΗ ΤΟΥ ΑΝΤΙΣΤΟΙΧΟΥ ΕΓΓΡΑΦΟΥ ΤΟΥ ΠΡΟΤΥΠΟΥ ISO/IEC/IEEE 29148:2011

[ΤΙΤΛΟΣ ΕΜΠΛΕΚΟΜΕΝΟΥ ΜΕΡΟΥΣ]

Συμπληρώνεται ένα έγγραφο για κάθε εμπλεκόμενο μέρος. Οι stakeholders ΔΕΝ ταυτίζονται με τους ρόλους χρηστών.

Ελάχιστα εμπλεκόμενα μέρη:

1) οι χρήστες που συμμετέχουν στο crowdsourcing

2) "εμείς" ως ο κατασκευαστής του λογισμικού

# Εισαγωγή

## 1.1 Ταυτότητα - επιχειρησιακοί στόχοι

Τι θέλουμε να πετύχουμε με το σύστημα. Αναφέρεται στον stakeholder ο οποίος υπογράφει το κείμενο.

## 1.2 Περίγραμμα επιχειρησιακών λειτουργιών

Γενική περιγραφή. Περίληψη και αναφορές με χρήση διαγράμματος δραστηριοτήτων UML, αν απαιτείται. Το διάγραμμα και το περίγραμμα είναι από τη σκοπιά του stakeholder που γράφει. Το διάγραμμα από τη σκοπιά "ημών" δεν περιλαμβάνει τα διαγράμματα από τη σκοπιά των άλλων stakeholders.

# Αναφορές - πηγές πληροφοριών

Αναφορά σε πηγές πληροφοριών. Αν υπάρχει κάτι που έχει νόημα. Διαφορετικά γραφουμε "Ν/Α".

# Διαχειριστικές απαιτήσεις επιχειρησιακού περιβάλλοντος

## 3.1 Επιχειρησιακό μοντέλο

Περιγραφή του επιχειρησιακού μοντέλου από τη σκοπιά του stakeholder: γιατί θα λειτουργήσει και θα γίνει διαδεδομένη η εφαρμογή, πού εντάσσεται σε αυτό που θέλει να πετύχει.

Οι ιδιώτες stakeholders δεν έχουν επιχειρησιακό μοντέλο ή έχουν πολύ απλό (πχ κίνητρα εκπτώσεων)

## 3.2 Περιβάλλον διαχείρισης πληροφοριών

Περιληπτική αναφορά στη σημερινή εικόνα για το περιβάλλον διαχείρισης των αντίστοιχων πληροφοριών. Αν η σημερινή εικόνα δεν περιλαμβάνει ενημέρωση τιμών από εφαρμογές, γράφουμε ακριβώς (και μόνο) αυτό (αφορά τους ιδιώτες).

Αν η σημερινή εικόνα περιλαμβάνει και άλλα κανάλια προώθησης, κάνουμε μια αναφορά σε αυτά. Σύντομη.

# Λειτουργικές απαιτήσεις επιχειρησιακού περιβάλλοντος

## 4.1 Επιχειρησιακές διαδικασίες

Ροές εργασιών κατά τη συλλογή και πρόσβαση σε δεδομένα της εφαρμογής μας. Η πρόσβαση στα δεδομένα είναι διαφορετική για ιδιώτες stakeholders και για επιχειρήσεις που θέλουν να παρακολουθήσουν πχ διαφημιστικά campaigns

## 4.2 Περιορισμοί

Αναφορά σε περιορισμούς εφόσον υπάρχουν. Αυτοί μπορεί να είναι περιορισμοί πρόσβασης σε δεδομένα.

## 4.3 Δείκτες ποιότητας

Αναφορά σε δείκτες ποιότητας: Τι θα κάνει "καλή" μια τέτοια υπηρεσία; Δεν είναι το ίδιο, απαραίτητα, για κάθε stakeholder. Δεν αναφερόμαστε ούτε σε στόχους, ούτε σε κερδοφορία.

# Έκθεση απαιτήσεων χρηστών

Αναφορές υψηλού επιπέδου απαιτήσεων (πχ αρχών - στόχων του έργου) προσαρμοσμένες στην οπτική του εκάστοτε εμπλεκόμενου μέρους.

Τι θα ήθελε ως λειτουργίες από την εφαρμογή ο stakeholder? Δεν είναι για όλους τα ίδια. Πχ οι έμποροι μπορεί να θέλουν κάποια πιο δομημένη πρόσβαση στα δεδομένα. Οι απλοί χρήστες μπορεί να θέλουν να δημιουργούν bots που τους ενημερώνουν για τις κατηγορίες προϊόντων που τους ενδιαφέρουν.

Είναι αυτό που θα ήθελαν οι stakeholders, όχι υποχρεωτικά αυτά που θα γίνουν στο σύστημα

# Αρχές του προτεινόμενου συστήματος

Λειτουργικές αρχές και σενάρια για το προτεινόμενο σύστημα από την πλευρά του stakeholder. Μπορεί να ταυτίζονται ή να διαφοροποιούνται λίγο, για ένα τέτοιο σύστημα.

# Περιορισμοί στο πλαίσιο του έργου

Αναφορά σε περιορισμούς εντός της εμβέλειας του εκάστοτε εμπλεκόμενου μέρους. Μπορεί να μην υπάρχουν.

# Παράρτημα: ακρωνύμια και συντομογραφίες

Μπορεί να μην υπάρχουν.